**SERÉNYI LÁSZLÓ ÁLTALÁNOS ISKOLA**

**GOMBA LEVENTE TAGINTÉZMÉNYE**

**Ökoiskolai munkaterv**

**a 2024-2025. tanévre**

**Készítette: Novák Ilona**

**ökoiskolai koordinátor**

**Putnok, 2024. szeptember 01.**

1. **Bevezető:**

Az idei tanévben folytatni kívánjuk a környezeti nevelést, ami hatékonyan formálja a diákok gondolkodásmódját. Segítünk a tanulóknak megtalálni a helyes utat az élet különböző területein, a fenntarthatóság szem előtt tartásával. Számos programot szervezünk, ahol a tanulók a természetben lehetnek.

1. **Célkitűzések:**

A tanulás környezettudatos magatartásának, életvitelének kialakítása, annak folyamatos fejlesztése.

A tanulók értsék meg a fogyasztás és a környezeti erőforrások kapcsolatát. A fenntartható fogyasztás elve alapján történő helyes gondolkodásmód kialakítása.

A tanulók ismerjék meg a sajátkörnyezetük hagyományait, kapcsolódjanak be azok közvetlen ápolásába, értékeinek megőrzésébe.

A tanulók életmódjának részévé váljon a természet tisztelete, és a felelősségteljes környezettudatos gondolkodás és a környezeti károk megelőzésére való törekvés.

A fenntarthatóság pedagógiájával a környezettudatos gondolkodás, életmód elmélyítése, együttműködve a város vezetőivel, önkormányzat képviselőivel, szülőkkel, helyi és térségi társadalmi szervezetekkel.

**Minden programot a DÖK-kel és a Zöld DÖK-kel együttműködve valósítunk meg.**

-Részt veszünk a Zöld Völgy Kft. „**HULLADÉKGAZDÁLKODÁS A GYAKORLATBAN” című mentor programjában, szeptemberben és októberben.** Felelős: Novák Ilona, Balla Csongor)

 **A fenntarthatóság pedagógiáját szolgáló kiemelt tevékenységeink:**

**a. Jeles napok:**

**2023. október 4. -Állatok világnapja** (rajzverseny meghirdetése)

**2023. október: Pálma-forrás akadályverseny terepi program**

**2023. március 3-7.- PÉNZÜGYI és VÁLLALKOZÓI Témahét** (vállalkozók meghívása online és személyesen, K&H Vigyázz Kápé tanulmányi versenyen való részvétel.)

**2024. március 22. -A víz világnapja, gyaloglás a Pálma-forráshoz** (gyalogtúra szervezése az egész iskola számára)

**2024. április 22. -A Föld világnapja**

**2024. április 7-11. -FENNTARTHATÓSÁGI TÉMAHÉT** (projekthét)

**2024. május 10. -Madarak és fák napja** (az új madáretetők kihelyezése, a régiek tisztítása)

**2024. június 5. –Környezetvédelmi világnap** (Miskolci Zöld Akció Egyesület programja és az ÉHG Zöld Völgybe történő látogatás szervezése.)

 **b.** **A helyi értékek védelmét szolgáló projektek:**

**-Energiafelhasználás az iskolában: energia takarékosságra törekvés**

 **-Újrahasznosított anyagok egész éven át tartó gyűjtése, abból egyedi**

 **műalkotások készítése, halloweeni, karácsonyi és húsvéti témakörben.**

(PET-palack, WC papír guriga, tojástartó, műanyag színes kupak) felhasználása

 Vizuális kultúra tanórákon és osztályfőnöki órákon *(minden osztályfőnök és a*

 *szaktanárok végzik folyamatosan egész évben)*

**c. Egészségvédelem, egészséges életmód kialakítását szorgalmazó programok:**

**Egészségnap: Témanap** szervezése ősszel és tavasszalegészségnevelési napot, ahol az egészséges életmóddal, a mozgás szeretetével és a helyes táplálkozás alapjaival ismerkedhetnek meg a gyerekek.

**-Tanulmányi kirándulásokon való részvétel *májusban*** *(az osztályfőnökök)*

**3. Jeles napok és egyéb programok:**

**A víz világ napja: Az örökbefogadott Pálma- forrás** gondozása (minden félévben egyszer kigyalogolunk és biciklizünk és szemetet szedünk, stb.)  **Együttműködés az Északerdő Igazgatóságával** *(Felelős: Novák Ilona)*

**-Föld napja**, együttműködés az Aggteleki Nemzeti Parkkal. terepi kirándulás Jósvafőre busszal és gyalogtúra. Interaktív előadás az aktuális témában.

**-Fenntarthatósági Témahét megtartása, projekthét** (Felelős: Novák Ilona)

**-Madarak fák napja** **témanap** Felelős: Novák Ilona, Balla Csongor

**4. Egyéb programok:**

**-Madáretetés:** Téli madáretetés, etetők tisztítása, gondozása, a madarak megfigyelése, dokumentálása, tavasztól itatók kihelyezése. (Felelős: Novák Ilona, Balla Csongor)

**-Együttműködés a Magyar Madártani Egyesülettel**, *(Felelős: Novák Ilona)*

**-Szelektív hulladékgyűjtés:** A szelektív hulladékgyűjtés témában a diákok megismerhetik annak alapjait.

**-Papírgyűjtési akció szervezése a DÖK-kel.**

**-Iskolakert program: Együttműködés az általános iskolával és a Városi Gondnokság kertészetével:** Kertgondozás, gyakorlatok az iskola melletti kertészetben. Gyógynövénysarok, veteményeskert létrehozása, gondozása a diákok által. Fű és különböző magok ültetése, csíráztatás, azok gondozása. Elhelyezés a tanterem ablakában, hogy egész évben érje a napfény. *(Felelős: Novák Ilona, Balla Csongor)*

**-A tanterem zöldesítése, szépítése**. A tanulók megtanulják gondozni a saját maguk által ültetett növényeket. (biológia, természetismeret, földrajz, technika, rajz és vizuális kultúra). A cél, hogy „Zöld sarok” legyen minden tanteremben.

Putnok, 2024.szeptember 01.

Novák Ilona

ökoiskolai koordinátor